ჩხოროწყუსმუნიციპალიტეტისსაკრებულოსწევრის, საკრებულოს თავმჯდომარის

 შოთა წურწუმიასმიერ **2022** წელსგაწულისაქმიანობისშესახებ

ანგარიში

როგორც მოგეხსენებათ, ჩხოროწყუს მუნიციპალიტეტის საკრებულო თავის უფლებამოსილებას ახორციელებს საქართველოს ორგანული კანონის „ადგილობრივი თვითმმართველობის კოდექსის“, ჩხოროწყუსს მუნიციპალიტეტის საკრებულოს დებულების (რეგლამენტის) ევროპული ქარტიის „ადგილობრივი თვითმმართველობის შესახებ“ და საქართველოს საკანონმდებლო და კანონქვემდებარე ნორმატიული აქტების შესაბამისად. საკრებულო შედგება საქართველოს ორგანული კანონის „საქართველოს საარჩევნო კოდექსი“-ს შესაბამისად პირადპირი, საყოველთაო,თანასწორი და ფარული კენჭისყრის შედეგად არჩეული 27 წევრისგან.

მე, როგორც საკრებულოს წევრი, არჩეული ვარ ლეწურწუმესა და კირცხის თემის მაჟორიტარად. ასევე 2021 წლის ადგილობრივი თვითმმართველობის არჩევნების შედეგად, წარდგენილი ვიყავი პარტია ,,გახარია საქართველოსთვის“ პროპორციული სიის პირველ ნომრად.

ჩხოროწყუს მუნიციპალიტეტის საკრებულოს თავმჯდომარედ ამირჩიეს 2021 წლის 23 დეკემბერს, რაც ჩემთვის ძალიან დიდი პატივია, ვგრძნობ უდიდეს პასუხისმგებლობას და ვცდილობ კოლეგებთან ერთად ერთგულად ვემსახურო ჩვენს ძვირფას ჩხოროწყუსა და ჩხოროწყუელებს.

საკრებულოს თავმჯდომარის საქმიანობა განსაზღვრულია კანონმდებლობით. უფლებამოსილებები დაკავშირებულია როგორც საკრებულოს მუშაობის ორგანიზაციულ ხელმძღვანელობასა და საკრებულოს საქმიანობის კოორდინაციასთან, ასევე მოიცავს ადმინისტრაციული ხასიათის გადაწყვეტილბების მიღებას. წარვმართავ საკრებულოს, ბიუროს სხდომებს, განვიხილავ საკითხებს, ვიღებ გადაწყვეტილებებს, ვხელმძღვანელობ აპარატის ორგანიზაციულ საქმიანობას, ვახორციელებ საკრებულოს წარმომადგენლობით ფუნქციებს.

საკრებულოს ბიუროს შემადგენლობაში შედიან საკრებულოს თავმჯდომარე, საკრებულოს თავმჯდომარის მოადგილე, საკრებულოს კომისიებისა და ფრაქციების თავმჯდომარეები. საკრებულოს ორგანიზაციულ-ტექნიკურ მომსახურებას უწევს საკრებულოს აპარატი .

ჩხოროწყუსს მუნიციპალიტეტის საკრებულო, საკითხების წინასწარ მომზადებას, გადაწყვეტილებების შესრულებისათვის ხელის შეწყობას, გამგეობის, მისი სტრუქტურული ერთეულების და მუნიციპალიტეტის მიერ დაფუძნებული იურიდიული პირების კონტროლს ახორციელებს ჩხოროწყუსს მუნიციპალიტეტის საკრებულოს 5 კომისიის მეშვეობით:

1. სამანდატო საპროცედურო საკითხთა და ეთიკის კომისია-თავმჯდომარე თამარ გოგუა

2. სივრცით ტერიტორიული დაგეგმარებისა და ინფრასტრუქტურის საკითხთა კომისია- თამჯდომარე ნია ჭითანავა

3. საფინანსო-საბიუჯეტო კომისია-თავმჯდომარე აჩიკო ცირამუა

4. სოციალურ საკითხთა კომისია-თავმჯდომარე ელზა ხოჭოლავა

5.ქონების მართვისა და ბუნებრივი რესურსების საკითხთა კომისია-თავმჯდომარე ოთარ შენგელია

დღეისმდგომარეობით ჩხოროწყუსს მუნიციპალიტეტის საკრებულოში მოქმედებს 3 ფრაქცია:

1. ფრაქცია ,,ჩხოროწყუ საქართველოსთვის“ თავმჯდომარე თენგიზ ზედანია.

2) ფრაქცია-„ერთიანი ნაციონალური მოძრაობა“-თავმჯდომარე ქართლოს საჯაია.

3) ფრაქცია-„ქართული ოცნება-დემოკრატიული საქართველო“-თავმჯდომარე კობა ჯიქია.

 საანგარიშო პერიოდში გაიმართა:

საფინანსო-საბიუჯეტო საკითხთა კომისიის 5 სხდომა, განხილულ იქნა 6 საკითხი; ქონების მართვის და ბუნებრივი რესურსების საკითხთა კომისიის 8 სხდომა განხილულ იქნა 16 საკითხი; სამანდატო საპროცედურო საკითხთა და ეთიკის კომისიის 9 სხდომა; სოციალურ საკითხთა კომისიის 2 სხდომა, განხილულ იქნა 2 საკითხი; სივრცით ტერიტორიული დაგეგმარებისა და ინფრასტრუქტურულ საკითხთა კომისიის 5 სხდომა, განხილულ იქნა 6 საკითხი.

 საკრებულოს მორიგი სხდომები საკრებულოს რეგლამენტის შესაბამისად იმართება ყოველი თვის პირველ ორშაბათს. საკრებულოს თავმჯდომარეს აქვს მოქალაქეთა მიღებისთვის დადგენილი დღეები, ყოველი კვირის სამშაბათი და ხუთსაბათი, 11;00 დან 16;00 სთ-მდე. პერიოდულად საკრებულოს წევრებთან ერთად ვმსჯელობთ ყველა იმ პრობლემაზე, რაც კონკრეტულ ადმინისტრაციულ ერთეულშია და მერიის შესაბამისი სამსახურების მეშვეობით ვმუშაობთ მათ გადაწყვეტაზე არსებული ფინანსური რესურსის ფარგლებში.

მოსახლეობასთან კომუნიკაცია, მათთან ერთად არსებულ საჭიროებებზე საუბარი მნიშვნელოვანია, სწორედ ამ მიზნით არაერთი შეხვედრა გაიმართა ადგილობრივ მოსახლეობასთან. საანგარიშო პერიოდში მიღებულ იქნა 8 დადგენილება, 39 განკარგულება და საკრებულოს თავმჯდომარის მიერ გამოიცა 22 ბრძანება; შემოსულია 110 განცხადება, რომლებზეც კომპეტენციის ფარგლებში მოხდა სათანადო რეაგირება - განიხილეს საკრებულოს შესაბამისმა კომისიებმა, ფრაქციებმა, ნაწილი კი განხილვისა და რეაგირების მიზნით გადაიგზავნა აღმასრულებელ ორგანოში.

ჩვენთვის სამოქალაქო სექტორთან თანამშრომლობა, ღია მმართველობა და გამჭვირვალობა პრინციპულად მნიშვნელოვანია. ჩვენ მუდმივად ვთანამშრომლობთ სხვადასხვა არასამთავრობო ორგანიზაციებთან; ასევე ვთანამშრომლობთ ადგილობრივი თვითმმართველობის ეროვნულ ასოციაციასთან, რომელიც მუშაობს თვითმმართველობების გაძლიერებასა და განვითარებაზე, რაც არის უმნიშვნელოვანესი მუნიციპალიტეტებს შორის თანამშრომლობის გაღრმავებისა და გამოცდილების გაზიარების კუთხით;

ერთ-ერთ მნიშვნელოვან პრიორიტეტს წარმოადგენს მუშაობა გენდერული თანასწორობის მიმართულებით. მუნიციპალიტეტში შექმნილია გენდერული თანასწორობის საბჭო, რომელიც მიზნად ისახავს საქართველოს მიერ ნაკისრი საერთაშორისო ვალდებულებების ჯეროვან შესრულებას ადგილობრივ დონეზე, ქალთა და მამაკაცთა თანასწორობის ხელშეწყობას.

საკრებულოს წევრებთან ერთად აქტიურად ვმონაწილეობთ მუნიციპალიტეტისთვის მნიშვნელოვანი პროექტების განხილვასა და მთავარი ფინანსური დოკუმენტის - ბიუჯეტის ფორმირებაში. პერიოდულად ვისმენთ მერიის სტრუქტურული ერთეულების და მუნიციპალიტეტის მიერ დაფუძნებული კერძო სამართლის იურიდიული პირების გაწეული მუშაობის ანგარიშებს, ვაძლევთ რეკომენდაციებს და ერთობლივად ვსახავთ სამომავლო გეგმებს.

გვქონდა შეხვედრები როგორც მერიის სამსახურების წარმომადგენლებთან, ასევე მის დაქვემდებარებაში მყოფ არასამეწარმეო-არაკომერციულ იურიდიულ პირებთან, სადაც საუბარი ეხებოდა წამოჭრილი პრობლემების მოგვარების გზებსა და შემდგომი სამოქმედო გეგმის დასახვას. მუდმივი კომუნიკაცია მაქვს მუნიციპალიტეტის მოსახლეობასთან, ვმართავ მათთან შეხვედრებს,როგორც უბნების მიხედვით ასევე ინდივიდუალურ ფორმატში.

საკრებულოს სამუშაო გეგმა გამომდინარეობს თვითმმართველი ერთეულის პრიორიტეტების დოკუმენტიდან და ემსახურება ამ დოკუმენტის განსაზღვრული ამოცანების შესრულებას. ჩვენ კომისიების, ფრაქციების, მერის წინადადებების გათვალისწინებით ყოველთვიურად ვახდენთ მორიგი სხდომის დღის წესრიგის პროექტის შედგენას, სადაც ხდება განსაზღვრული საკითხების დეტალიზება, დაკონკრეტება.

კანონიერება, საჯაროობა, კოლეგიურობა, ადგილობრივი ხელისუფლების ერთიანობის პრინციპი და მოსახლეობის წინაშე ანგარიშვალდებულება - ეს ის ძირითადი მიმართულებებია, რომლითაც საკრებულო და მე, მისი თავმჯდომარე ვხელმღვანელობ. სწორედ ამ პრინციპების დაცვითა და საკრებულოს განსაზღვრული უფლებამოსილებების შესრულებით იწყება თითოეული სამუშაო დღე. საკრებულოს მუშაობის ორგანიზაცია და უფლებამოსილების განხორციელება ეფუძნება საქართველოს მოქმედ კანონმდებლობას, ხოლო საკრებულოს მიერ მიღებული სამართლებრივი აქტები შეესაბამება უპირატეს იურიდიული ძალის მქონე აქტებს. შემიძლია აღვნიშნო, რომ ჩხოროწყუს მუნიციპალიტეტის საკრებულო არის ღია და გახსნილი ორგანო, დემოკრატიული პრინციპების მაქსიმალური დაცვით, ვუზრუნველყობთ საზოგადოების ინფორმირებას მუნიციპალიტეტში მიმდინარე ყველა პროცესის შესახებ. საკრებულოს საქმიანობის გამჭვირვალობა, გადაწყვეტილების შემუშავების, მიღების და აღსრულებაზე კონტროლის პროცესში მოქალქეთა მაქსიმალური ჩართულობა ჩვენი საქმიანობის მნიშვენელოვანი მონაპოვარია.

 საკრებულო კოლეგიური ორგანოა, რაც გულისხმობს საკითხთა მომზადების, განხილვისა და გაადწყვეტილების პროცესში ამ პრინციპის დაცვას. აქ გადაწყვეტილებები მიიღება საკრებულოს წევრთათვის პროექტების დროულად გაცნობის, საჭირო ინფორმაციისა და კონსულტაციების მიღების, საკუთარი აზრის თავისუფალი გამოხატვის შესაძლებლობის უზრუნველყოფითა და კენჭისყრის გზით. ჩვენთვის თითოეული კოლეგის აზრი მნიშვნელოანია. დემოკრატიული პრინციპების გათვალისწინებითა და მოსახლეობის ინტერსებსზე დაყრდნობით, მსჯელობით მივდივართ კონსესუსამდე.

საკრებულოს აპარატი, რომელიც თავისი არსით საკრებულოს საქმიანობის ორგანიზაციულ - ტექნიკურ უზრუნველყოფას ახლორციელებს, ასევე ინფორმაციის ხელმისაწვდომობაზე ზრუნავს. რეგლამენტით დეტალურად არის გაწერილი პროაქტიული გამოქვეყნების ვალდებულება, ჩხოროწყუს მუნიციპლატეტის ვებ-გვერდი (chkhorotsku-sakrebulo.ge) და ფეისბუკ გვერდი („ჩხოროწყუს მუნიციპლაიტეტის საკრებულო“)- ყოველდღიურ რეჟიმში ახლდება, როგორც მუნიციპალიტეტში მიმდინარე პროცესების ამსახველი სიახლებიით, ასევე მოქალაქეებს ინფორმაციას აწვდის კანონმდებლობით დადგენის ვადაში საკრებულოს, ბიუროს, კომისიებისა და ფრაქციების სხდომების ჩატარების ადგილზე, დროსა და თარიღზე. აქვეყნებს საკრებულოზე დასამტკიცებელ აქტების პროექტებს, შემდეგ უკვე მიღებულ ნორმატიულ აქტებს, საკრებულოს წევრების და თანამდებობის პირების ანგარიშებს. წელიწადში ერთხელ საკრებულოს ყველა წევრი ვალდებულია წლის განმავლობაში გაწეული საქმიანობის შემაჯამებლი ანგარიშით წარსდგეს ამომრჩევლების წინაშე.

 ჩხოროწყუს მუნიციპალიტეტის საკრებულოს 2021 წლის 26 ნოემბრის N 15 დადგენილებით, ჩხოროწყუს მუნიციპალიტეტის 2022 წლის ბიუჯეტი დამტკიცდა საკუთარი შემოსავლების ნაწილში. 10604,0 ათასი ლარით, საბიუჯეტო წლის განმავლობაში მუნიციპალიტეტის საკრებულოს მიერ მუნიციპალიტეტის მერის შესაბამისი წინადადების შესაბამისად განხორციელდა ბიუჯეტის 4 ცვლილება და დღევანდელი მდგომარეობით მუნიციპალიტეტის ბიუჯეტი დამტკიცებულია 18838,1 ათასი ლარით, აქედან სახელმწიფო ბიუჯეტის ფონდებიდან გამოყოფილი ტრანსფერები 7354,1 ათასი ლარით. საკუთარი შემოსავლები 11484,0 ათასი ლარით.

 2022 წლის 1 ნოემბრისთვის მუნიციპალიტეტის ბიუჯეტის შემოსულობებმა შეადგინა 13788,7 ათასი ლარი, ხოლო გადასახადებმა 12 929,0 ათასი ლარი. გადასახდელები მიიმართა შემდეგ დაფინანსებებზე: მუნიციპალიტეტის საკრებულოს და მერიის შრომის ანაზღაურებაზე 2317,0 ათასი ლარი, საქონელი და მომსახურებაზე 1749,9 ათასი ლარი, ა(ა) იპებისა და შპს- ების სუბსიდიებზე 3507,7 ათასი ლარი, სოციალურ უზრუნველყოფაზე 536,7 ათასი ლარი, სხვა ხარჯებზე 252,2 ათასი ლარი, არაფინანსური აქტივების ზრდაზე 4535,5 ათასი ლარი.

2023 წლის ბიუჯეტის პრიორიტეტები უნდა იქნეს.

1)მიმზიდველი საინვესტიციო გარემოს შექმნა;

2)ინფრასტრუქტურის მკვეთრად გაუმჯობესება;

3)სკოლამდელი აღზრდა-განათლებისადმი ხელმისაწვდომობის გაზრდა და ხარისხის ამაღლება;

4)განუხრელი ზრუნვა მოსახლეობის სოციალური და ჯანდაცვის პროგრამების განხორციელებაზე;

5)კულტურის, სპორტის, ძეგლთა დაცვის და ახალგაზრდული პროგრამების ფინანსური მხარდაჭერა;

მოსახლეობასთან სისტემატიური შეხვედრები, მაჟორიტარებთან ერთად, ყველა იმ პრობლემის იდენტიფიცირებას უწყობს ხელს, რომელიც ჩვენ მიერ გათვალისწინებულ უნდა იქნეს მომავალი 2023 წლის ბიუჯეტში.

მადლობა ნაყოფიერი 2022 წლისთვის პირველ როგში ჩემს კოლეგებს - საკრებულოს წევრებს, საკრებულოს აპარატს და თითოეულ თანამშრომელს, რომლებიც პროფესიონალიზმითა და პასუხიმგებლობის დიდი გრძნობით ასრულებენ დაკისრებულ ვალდებულებებს. მადლობა თითოულ ჩვენს მოქალაქეს ნდობისა და თანადგომისთვის. მართალია, მუნიციპალიტეტში კვლავ ბევრი პრობლემა რჩება მოსაგვარებელი, თუმცა მერწმუნეთ, ვეცდებით მოსახლეობასთან დიალოგის გზით და მათთან ერთად პრიორიტეტების დასახვით, ახალი ინიციატივებით, ურთიერთთანამშრომლობაზე აგებული საქმიანობით, ეტაპობრივად, ყველა სოფელში მოვაწესრიგოთ ინფრასტრუქტურა, ხელი შევუწყოთ განათლებას, გავაუმჯობესოთ სოციალური გარემო. მე მჯერა, 2023 წელი მეტი განხორციელებული პროექტებისა და შესრულებული ვალდებულებების წელი იქნება.

 მერწმუნეთ თითოეული ჩვენგანი მომავალშიც არ დაიშურებს ძალისხმევას გავამართლოთ გამოცხადებული ნდობა და ვიზრუნოთ ჩვენი მოსახლეობის ცხოვრების დონის ამაღლებაზე და მათი ყოფითი პრობლემების მოგვარებაზე.

 შოთა წურწუმია- ჩხოროწყუს მუნიციპალიტეტის საკრებულოს თავმჯდომარე

30.11.2022 წელი.